Document ID: 32013D0465

ΑΠΌΦΑΣΗ EUMM GEORGIA/1/2013 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
της 13ης Σεπτεμβρίου 2013
για το διορισμό του αρχηγού της αποστολής επιτήρησης της Ευρωπαϊκής Ένωσης στη Γεωργία (EUMM Georgia)
(2013/465/ΚΕΠΠΑ)
H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 38 τρίτο εδάφιο,
Έχοντας υπόψη την απόφαση 2010/452/ΚΕΠΠΑ του Συμβουλίου, της 12ης Αυγούστου 2010, σχετικά με την αποστολή επιτήρησης της Ευρωπαϊκής Ένωσης στη Γεωργία (EUMM Georgia) (1), και ιδίως το άρθρο 10 παράγραφος 1,
Εκτιμώντας τα ακόλουθα:
(1)
Σύμφωνα με την απόφαση 2010/452/ΚΕΠΠΑ του Συμβουλίου, η Επιτροπή Πολιτικής και Ασφάλειας (ΕΠΑ) εξουσιοδοτείται, σύμφωνα με το άρθρο 38 της Συνθήκης, να λαμβάνει τις σχετικές αποφάσεις προκειμένου να ασκεί τον πολιτικό έλεγχο και τη στρατηγική διεύθυνση της αποστολής επιτήρησης της Ευρωπαϊκής Ένωσης στη Γεωργία (EUMM Georgia), συμπεριλαμβανομένης της απόφασης διορισμού Αρχηγού Αποστολής.
(2)
Στις 14 Σεπτεμβρίου 2012, η ΕΠΑ εξέδωσε την απόφαση EUMM Georgia/1/2012 (2), με την οποία παρατείνεται η θητεία του κ. Andrzej TYSZKIEWICZ, ως Αρχηγού Αποστολής της EUMM Georgia, έως τις 14 Σεπτεμβρίου 2013.
(3)
Στις 24 Ιουλίου 2013, η Ύπατη Εκπρόσωπος της Ένωσης για Θέματα Εξωτερικής Πολιτικής και Πολιτικής Ασφαλείας πρότεινε το διορισμό του κ. Toivo KLAAR ως Αρχηγού Αποστολής της EUMM Georgia, από τις 15 Σεπτεμβρίου 2013 έως τις 14 Δεκεμβρίου 2014,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Ο κ. Toivo KLAAR διορίζεται Αρχηγός της Αποστολής επιτήρησης της Ευρωπαϊκής Ένωσης στη Γεωργία (EUMM Georgia) από τις 15 Σεπτεμβρίου 2013 έως τις 14 Δεκεμβρίου 2014.
Άρθρο 2
Η παρούσα απόφαση αρχίζει να ισχύει την ημερομηνία έκδοσής της.
Βρυξέλλες, 13 Σεπτεμβρίου 2013.

Labels: 18
15
5